Qui és Montserrat Bacardí i Tomàs?
Montserrat Bacardí i Tomàs (Ciutadilla, l'Urgell, 12 de juliol de 1962)  és una assagista i professora de la Facultat de Traducció i d'Interpretació de la UAB. Doctora en filologia hispànica i llicenciada en filologia catalana, és professora de la Facultat de Traducció i d'Interpretació de la Universitat Autònoma de Barcelona. Ha dut a terme diverses tasques editorials i coordina, des del 1998, Quaderns. Revista de Traducció.
Ha publicat articles d'història de la literatura i de la traducció i els llibres Alfons Costafreda. La temptació de la poesia (1989), Cent anys de traducció al català (1891-1990). Antologia (1998), Anna Murià. El vici d'escriure (2004) i El Quixot en català (2006).
Ha fet col·laboracions habituals en mitjans de comunicació i en revistes científiques i culturals: Avui, Lletra de Canvi, Serra d'Or, Caràcters, Quaderns. Revista de Traducció, Els Marges. Els seus àmbits de recerca han estat sobre moviments, obres, crítica literària o autors de literatura catalana.
És editora dels volums Memòries d'un segle d'or, de Joan Triadú i Font, 2008; Joan Triadú. Estimat amic. Cartes. Textos, de Pere Calders i Rossinyol i Joan Triadú, 2009 i Diari íntim. Escrits autobiogràfics de Rafael Tasis i Marca, 2011.
Té una gran quantitat de publicacions en nom del GETCC (Grup d'Estudi de la Traducció Catalana Contemporània). A 30 de setembre de 2016 consten un centenar d'articles en revistes i 45 lectures i ponències a congressos.
L'any 2000 va rebre el premi de Recerca Humanística de la Fundació Enciclopèdia Catalana d'assaig i humanitats. Premi Recull-Rafael Cornellà de retrat literari, 2009: Ramon Folch i Camarasa. Premi de la Crítica Serra d'Or, 2012: Diccionari de la traducció catalana.
La següent relació no pretén ser una relació completa d'obres publicades. És només la selecció que ha fet "Qui és qui" com a més destacables.

També són a destacar altres obres més recents:

Una assagista i professora de la Facultat de Traducció i d'Interpretació de la UAB.